3. ΝΟΜΟΣ υπ’ αριθ. 3182 της 9/16 Απρ. 1955 Περί τρόπου εκλογής προς μετεκπαίδευσιν εις το εξωτερικόν (Ευρώπην ή Αμερικήν) εκπαιδευτικών λειτουργών κλπ. Προκήρυξις διαγωνισμού. Διενέργεια Άρθρ.1.-1.Ανά διετίαν και κατά μήνα Απρίλιον προκηρύσσεται δι’ αποφάσεως του Υπουργού Εθνικής Παιδείας και Θρησκευμάτων διαγωνισμός μεταξύ των: α)λειτουργών της Στοιχειώδους Εκπαιδεύσεως και β)λειτουργών της Μέσης Εκπαιδεύσεως προς μετεκπαίδευσιν εις Ευρώπην ή Αμερικήν. 2.Ο διαγωνισμός διενεργείται εν Αθήναις κατά το δεύτερον δεκαπενθήμερον του μηνός Ιουλίου ενώπιον Επιτροπών συγκροτουμένων δι’ αποφάσεως του Υπουργού Εθνικής Παιδείας και Θρησκευμάτων. 3.Αι κατά τας διατάξεις της προηγουμένης παραγράφου επιτροπαί είναι δύο μία δι’ εκάστην κατηγορίαν των διαγωνιζομένων. Εκάστη των επιτροπών τούτων απαρτίζεται εκ τριών μελών του Κ.Δ.Γ.Σ.Ε. και δύο ειδικών προσώπων μη μελών του Κ.Δ.Γ .Σ.Ε., ήτοι ενός δια την εξέτασιν της ξένης γλώσσης και ενός ετέρου δια την εξέτασιν εις το επιστημονικον μάθημα εις ο δηλοί ότι επιθυμεί να εξειδικευθή ο ενδιαφερόμενος. Εκάστης επιτροπής προεδρεύει το αρχαιότερον μέλος του Κ.Δ.Γ.Σ.Ε. 4.Δια της υπό της παρ. 1 του παρόντος άρθρου προβλεπομένης Υπουργικής αποφάσεως καθορίζεται η ακριβής ημερομηνία και ο τόπος εις τον οποίον θα διενεργηθή ο διαγωνισμός. Προσόντα δια την συμμετοχήν - Πρόκρισις  υποψηφίων. Άρθρ.2.-1.Οι επιυμούντες να διαγωνισθούν υποβάλλουν εντός του Μαΐου σχετικήν περί τούτου αίτησιν ιεραρχικώς προς το Κ.Δ.Γ.Σ.Ε. συνοδευομένην υπό πιστοποιητικού του Δήμου ή Κοινότητας περί της ηλικίας των. Ουδείς λειτουργός υπερβάς το 45ον έτος της ηλικίας του ή μη έχων τριετή πραγματικήν ευδόκιμον διδακτικήν εν δημοσίοις σχολείοις υπηρεσίαν δικαιούται να υποβάλη αίτησιν. 2.Ο αρμόδιος Επιθεωρητής Στοιχειώδους ή ο Γεν. Επιθεωρητής Μέσης Εκπαιδεύσεως, υποβάλλει εντός του πρώτου δεκαπενθημέρου του Ιουνίου εις το Κ.Δ.Γ.Σ.Ε. τας σχετικάς αιτήσεις μετά πίνακος περιέχοντος άπαντα τα υπηρεσιακά στοιχεία των αιτούντων. Ο Επιθεωρητής της Στοιχειώδους Εκπαιδεύσεως συνυποβάλλει και τα τελικά συμπεράΣελ. 178 σματα των περί του αιτουμένου λειτουργού της Στοιχειώδους Εκπαιδεύσεως υπαρχουσών εκθέσεων, μετά της τελικής γνώμης αυτού, αντίγραφον του πειθαρχικού των δελτίου, ως και παν έτερον στοιχείον χρήσιμον δια την μόρφωσιν γνώμης υπό του Κ.Δ.Γ .Σ.Ε. 3.Δια πράξεως του Υπουργού Εθνικής Παιδείας και Θρησκευμάτων, ορίζεται πενταμελής επιτροπή εκ μελών του Κ.Δ.Γ .Σ.Ε., ήτις δι’ ητιολογημένης δι’ έκαστον των αιτουμένων γνωματεύσεώς της αποφαίνεται απλώς τίνες εκ τούτων προκρίνονται δια να συμμετάσχωσιν εις τον διαγωνισμόν και τίνες απορρίπτονται. Η γνωμάτευσις αύτη της επιτροπής εκδίδεται μέχρι της 25ης Ιουνίου. 4.Ενστάσεις κατά της ανωτέρω γνωματεύσεως υποβάλλονται υπό των ενδιαφερομένων εις το Κ.Δ.Γ .Σ.Ε., το οποίον συνερχόμενον εν ολομελεία αποφαίνεται τελεσιδίκως μέχρι της 15ης Ιουλίου. Κατά την συνεδρίασιν ταύτην της ολομελείας του το Κ.Δ.Γ.Σ.Ε. προβαίνει εις την βαθμολογίαν των προσόντων εκάστου των προκριθέντων υποψηφίων. 5.Μετά την υπό του Υπουργού Εθνικής Παιδείας και Θρησκευμάτων κύρωσιν των προτάσεων καλούνται οι προκριθέντες να συμμετάσχωσιν εις τον διαγωνισμόν. Εξεταζόμενα μαθήματα Άρθρ.3.-1.Δια Β.Δ/τος εκδιδομένου υπό του Υπουργού Εθνικής Παιδείας και Θρησκευμάτων μετά γνώμην του Κ.Δ.Γ .Σ.Ε. καθορίζονται τα μαθήματα εις α θα εξετάζωνται οι λειτουργοί της Στοιχειώδους Εκπαιδεύσεως και οι λειτουργοί της Μέσης Εκπαιδεύσεως ως και ο τρόπος της εν γένει διενεργείας του διαγωνισμού και της εξαγωγής των αποτελεσμάτων. 2.Εις τα εξεταζόμενα μαθήματα περιλαμβάνονται απαραιτήτως η περιγραφή διδασκαλίας ενότητός τινος μαθήματος της ειδικότητος του υποψηφίου ως και μαθήματα σχετικά προς τους κλάδους δι’ ους ενεργείται ο διαγωνισμός. 3.Δια τον καθορισμόν του τρόπου δι’ ου θα ελεγχθή η υπό του υποψηφίου γνώσις της γλώσσης της χώρας εις την οποίαν επιθυμεί να μετεκπαιδευθή θέλει μεριμνήσει το υπό της παρ. 1 του παρόντος άρθρου προβλεπόμενον διάταγμα Β.Δ/μα. 32.Β.γ.3 Εκπαιδευτικές Άδειες Καθορισμός αριθμού μετεκπαιδευομένων Άρθρ.4.-1.Δια της υπό του άρθρ. 1 προβλεπομένης Υπουργικής αποφάσεως εν συνδυασμώ και προς το παρόν άρθρον ορίζεται ο εκάστοτε αριθμός των εξ εκάστης κατηγορίας και ειδικότητος λειτουργών της εκπαιδεύσεως αποσταλησομένων προς μετεκπαίδευσιν ως και οι κλάδοι εις τους οποίους δέον να εξειδικευθούν. Διάρκεια εκπαιδευτικής αδείας. Αποδοχαί-Υποχρώσεις Άρθρ.5.-1.Δια τον καταρτισμόν του πίνακος επιτυχίας λαμβάνεται υπ’ όψει ως βαθμός ενός μαθήματος και ο βαθμός των προσόντων του οποίου έτυχεν ο προκριθείς υποψήφιος δια της υπό της παρ. 4 του άρθρ. 2 του παρόντος νόμου προβλεπομένης γνωματεύσεως του Κ.Δ.Γ.Σ.Ε. 2.Εκ του καταρτιζομένου πίνακος επιτυχίας χορηγείται υπό του Υπουργού Εθνικής Παιδείας και Θρησκευμάτων, μετά γνώμην του Κ.Δ.Γ .Σ.Ε. εις αριθμόν εξ εκάστης κατηγορίας και ειδικότητος ίσον προς τον υπό του άρθρ. 4 του παρόντος νόμου προβλεπόμενον, διετής εκπαιδευτική άδεια δυναμένη να παραταθή μετά γνώμην του Κ.Δ.Γ.Σ.Ε. επί έν εισέτι έτος. 3.Εις τους τυγχάνοντας της αδείας ταύτης εφαρμόζονται αι διατάξεις του άρθρ. 89 ως και αι διατάξεις του άρθρ. 90 του Νόμ. 1811/51. Εξαιρέσεις Άρθρ.6.-1.Αι διατάξεις των άρθρ. 1, 2, 3, 4 και 5 του παρόντος Νόμου δεν έχουν εφαρμογήν δια τους εκ των εκπαιδευτικών λειτουργών επιτυγχάνοντας εις τους υπό του Ι.Κ.Υ . διενεργουμένους διαγωνισμούς. 2.Προκειμένου περί εκπαιδευτικών λειτουργών τυχόντων υποτροφίας του Ιδρύματος Κρατικών Υποτροφιών δύναται να γίνη ητιολογημένη παρέκκλισις δια της περί χορηγήσεως της εκπαιδευτικής αδείας πράξεως του Κεντρικού Διοικητικού και Γνωμοδοτικού Συμβουλίου Εκπαιδεύσεως, από της υπό της παρ. 1 του άρθρ. 88 του Νόμ. 1811/1951 απαιτουμένης πενταετούς πραγματικής υπηρεσίας. Εν τη περιπτώσει ταύτη δέον να συντρέχη τριετής τουλάχιστον πραγματική εκπαιδευτική υπηρεσία. Μορφωτικαί εκπαιδευτικαί άδειαι του  εποπτικού προσωπικού. Άρθρ.7.-1.Εις το παντός βαθμού εποπτικόν προσωπικόν της Εκπαιδεύσεως δύναται να χορηγήται εκπαιδευτική άδεια μέχρις εξ μηνών δια την παρακολούθησιν της εν γένει εκπαιδευτικής κινήσεως και των νεωτέρων αυτής προόδων εις τας ξένας χώρας. 2.Αι άδειαι αύται χορηγούνται υπό του Υπουργού Εθνικής Παιδείας και Θρησκευμάτων μετά πρότασιν του Κ.Δ.Γ.Σ.Ε. και σύμφωνον γνώμην οτυ Α.Σ.Δ.Υ . ανεξαρτήτως ηλικίας εις δε τα μέλη του Κ.Δ.Γ .Σ.Ε. υπό του Υπουργικού Εθνικής Παιδείας και Θρησκευμάτων. 3.Τα των κατά την διάρκειαν της ανωτέρω αδείας αποδοχών ρυθμίζονται συμφώνως προς τας διατάξεις της παρ. 1 του άρθρ. 89 του Νόμ. 1811/ 1951. Άρθρ.8.-1.Πάσα γενική ή ειδική διάταξις αντικειμένη εις τας διατάξεις του παρόντος νόμου καταργειται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 179 Εκπαιδευτικές Άδειες 32.Β.γ.3 32.Β.γ.3 Εκπαιδευτικές Άδειες 